钦定古今图书集成/理学汇编/学行典/第273卷 > 《五月披裘负薪赞》庾信
## 钦定古今图书集成/理学汇编/学行典/第273卷 > 《五月披裘负薪赞》庾信

《披裘》当夏，俗外为心。虽逢季子，不拾遗金。禽巢欲远，
鱼沉唯深。清声灭迹，何必山林。

士。故《易》称“遁世无闷。”又曰：“不事王侯。”《诗》云：“皎皎白驹，
在彼空谷。”《礼》云：“儒有上不臣天子，下不事王侯。”《语》曰：
“举逸民，天下之人归心焉。”虽出处殊途，语默异用，各
言其志，皆君子之道也。洪崖兆其始，箕山扇其风。七
人作乎周年，四皓光乎汉日。魏晋以降，其流逾广。其
“大者则轻天下，细万物；其小者则安苦节，甘贱贫。或
与世同尘，随波澜以俱逝；或违时矫俗，望江湖而独
往。狎玩鱼鸟，左右琴书。拾遗粒而织落毛，饮石泉而
荫松柏，放情宇宙之外，自足怀抱之中。然皆欣欣于
独善，鲜汲汲于兼济。而受命哲王，守文令主，莫不束
帛交驰，蒲轮结辙，奔走岩谷，唯恐不”逮者，何哉？以其
道虽未弘，志不可夺，纵无舟楫之功，终有贤贞之操，
足以立懦夫之志，息贪竞之风，与夫苟得之徒，不可
同年共日，所谓“无用以为用，无为而无不为”者也。故
叙其人，列其行，以备《隐逸篇》云。